Terrorangrepene i Ahmedabad 26. juli 2008

Terrorangrepene i Ahmedabad 26. juli 2008 skjedde i Ahmedabad, India. En serie med 16 bomber detonerte innenfor en tidsperiode på 70 minutter, der mere enn 45 mennesker ble drept og over 145 såret. Eksplosjonen var av medium styrke, og lignet på terrorangrepene i Bangalore som skjedde dagen før. 


== Bakgrunn ==
Ahmedabad er den kulturelle og kommersielle hjertet til Gujarat, og en stor del av det vestlige India. I 2002 opplevde Gujarat store opptøyer. Så mange som 1000 mennesker ble drept under opptøyene, og den største majoriteten drepte var muslimer. Delstaten Gujarat styres av Indias nasjonalistiske hinduparti (BJP), og det har flere ganger brutt ut kamper mellom ytterliggående hinduer og delstatens muslimske minoritet.


== Angrepet ==
Det ble til og begynne med meldt om ni eksplosjoner som skjedde innenfor 20 minutter fra og med klokken 6:45 PM IST.Eksplosjonen skjedde på følgende steder i byen:

Maninagar (2 ekplosjoner)
Bapunagar
Isanpur
Hatkeshwar Circle
Sarkhej-Okaf
Sarangpur Bridge
Narol Circle
Odhav
Raipur Chakla
Jawahar Chowk
Thakkar Bapa Nagar
Diamond Market
Sardar Patel Jn.Bombene ble passert på sykler, en metodikk som ligner på terrorangrepet i Jaipur i mai 2008. To eksplosjoner skjedde inne på området til to sykehus, omtrent 40 minutter etter de første eksplosjonene. En av eksplosjonene på et av sykehusene skjedde mens sårede ofre ankom.
En bombe ble funnet og uskadeliggjort dagen etter, i Hatkeshwar-området. To bomber ble også funnet i Maninagar. Politi i Gujarat fant og uskadeligjorde også en bombe i Surat, en anne stor by i Gujarat, dagen etter angrepet mot Ahmedabad. En bil fylt med eksplosiver, inklusive detonatorer ble funnet nær et sykehus i Surat.


=== Skader ===
45 mennesker ble drept av eksplosjonene, mens minst 160 ble såret.


== Ansvar ==
Flere fjernsynskanaler meldte at de hadde mottatt en e-post fra terrorgruppen ved navn Indisk Mujahedin, som tok på ansvaret for terrorangrepene men den muslimske gruppen Harkat-ul-Jihad-al-Islami tok også på seg ansvaret. Indias mujahedeen skrev i e-posten: «I guds navn slår Indias mujahedeen til igjen. Gjør hva dere kan, for i løpet av fem minutter vil dere få kjenne dødens terror, er noe av innholdet i e-posten».Indisk politi lokaliserte raskt pc-en som ble brukt til å sende mediene e-posten, og så mange som 30 mistenkte ble arrestert innen et døgn etter terrorangrepet.


== Reaksjoner ==
 Indias President Pratibha Patil fordømte terrorangrepet og uttalte «expressed deep shock at the incident and said that perpetrators were targeting the peace and harmony of the country», mens statsminister Manmohan Singh også fordømte angrepet og oppfordret til ro.
 Indias innenriksminister Shivraj Patil sa at «Antinasjonale elementer forsøker å skape panikk hos innbyggerne i landet vårt. Lørdagens angrep ser ut til å være en del av denne strategien».
 Pakistans statsminister Yousaf Raza Gillani fordømte terrorangrepene i Bangalore og Ahmedabad, og beskrev dem som «acts of senseless violence against innocent persons».
 Den amerikanske ambassaden i India sendte ut en uttalelse som sa «The US condemns the vicious terror attacks in Bangalore on Friday and Ahmedabad on Saturday" and extended condolences to the families of the bereaved».
 Afghanistans president Hamid Karzai fordømte angrepet og sa: «Vi må kjempe side om side mot terroren som truer med å destabilisere hele regionen. Terrorisme er en alvorlig trussel mot verdenssamfunnet, og dette onde fenomenet må bekjempes kollektivt».
Det franske formannskapet i EU uttalte at EU fordømte angrepene og uttrykte sympati med India, ofrene og deres familier.


== Referanser ==


== Eksterne lenker ==
BBC News: Ahmedabad Blasts in pictures
Times of India: Ahmedabad Blasts in pictures
India Today: Ahmedabad Blasts in pictures